Pavel Novák (spevák)

Pavel Novák (* 10. marec 1944, Přerov – † 11. február 2009, Přerov) bol český spevák, skladateľ, hudobník a spisovateľ, ktorý sa stal známym v šesťdesiatych rokoch minulého storočia. Bol jednou z najvýraznejších postáv českej populárnej hudby. V  šesťdesiatych rokoch sa výrazne podieľal na masovom presadení rockového mužského speváckeho štýlu. Mal veľkú zásluhu na presadení sa češtiny do populárnej hudby (české texty prevzatých skladieb).

Životopis 
Po maturite na gymnáziu v Přerove (1962) študoval na Prírodovedeckej fakulte Univerzity Palackého v Olomouci (biológia, telesná výchova). Absolvoval v roku 1967. Spievať začal v roku  1961 so súborom tradičného jazzu Dixiland Přerov. S týmto súborom nahral v roku 1962 prvú rozhlasovú nahrávku. Krátku dobu spieval aj s orchestrom Alfa. V roku 1964 bol jedným zo spoluzakladateľov skupiny Synkopa. S touto skupinou nahral v roku 1966 veľmi úspešnú pieseň „Vyznání“. V rozhlasovej Houpačce prekonala táto pieseň všetky doterajšie rekordy. Začal pôsobiť nielen ako spevák, ale aj ako hudobný skladateľ a textár. Postupne dostal ponuky k natáčaniu s Ostravským rozhlasovým orchestrom, či s Tanečným orchestrom Československého rozhlasu (TOČR). V roku 1967 založil vlastnú skupinu Vox. S týmto hudobným zoskupením natočil celý rad hitov („Asi“, „Chodím“, „Viktoria“...). S Voxom pôsobil Pavel Novák zhruba 10 rokov a potom založil skupinu Proto. V nej sa obklopil mladými rockovými hudobníkmi a natočil s nimi okrem toho aj úspešnú skladbu „Morava“. Od začiatku deväťdesiatych rokov vystupuje s vlastnou skupinou Family a veľkú časť svojich koncertných aktivít smeruje na koncerty pre deti. Za viac ako 40 rokov  pôsobenia na domácej hudobnej scéne vystupoval a natáčal prakticky so všetkými špičkovými domácimi orchestrami. Koncertoval v Nemecku, Francúzsku, USA, Austrálii, Mongolsku, Poľsku, Juhoslávii, Belgicku. Je autorom niekoľkých kníh (Jak jsem zpíval klokanům, Vyznání, I smrt se bojí...).

Zomrel 11. februára 2009 v přerovskej nemocnici na rakovinu.

Najväčšie hity 
 „Má malinká“, „Vyznání“, „Pihovatá dívka“, „Jdou panenky trávou“, „Asi“ chodím“, „Odpovím ti la la la“, „Pojď se projít“, „Morava“, „Nádherná láska“, „Podivný spáč“, „Den mi tě odnes“, „Jaký jsem“, „Hvězdy“, „Tvůj vlak“, „Nesmíš mi lhát“

Diskografia 
 (1967) Pavel Novák
 (1969) Pavel Novák a VOX - Supraphon
 (1972) Proč zpívám - Panton
 (1974) Pavel Novák a Orchestr Gustava Broma - Panton
 (1975) Pavel Novák - Amiga
 (1976) Kruhy - Panton
 (1978) Lísteček z javora - Panton
 (1982) Sáček mléčných karamel - Panton
 (1990) Pavel Novák 64-90 - Reset
 (1992) Budeme si zpívat: Zvěřinec - Family
 (1994) Budeme si zpívat 2. Doktora se nebojíme  - Family
 (1995) Budeme si zpívat 3: Tradice a zvyky  - Family
 (1996) Budeme si zpívat 4: Jak se máme chovat  - Family
 (1996) 20x Pavel Novák - Bonton
 (1997) Synkopa:Tenkrát ve tři - Český rozhlas Ostrava
 (1998) Budeme si zpívat 5: Jak jsme přišli na svět  - Family
 (2000) Budeme si zpívat 6: Řemesla  - Family
 (2001) Největší hity - Bonton (2CD)
 (2001) Pavel Novák včera, dnes a zítra - Family
 (2001) Hit na hit - Family
 (2001) Pavel Novák sedmkrát jinak - Family
 (2002) Pavel Novák VOX a hosté - (záznam live koncertu 2002)
 (2002) Budeme si zpívat 7: Výlet  - Family
 (2003) Pavel Novák - portréty českých hvězd - Areca Multimedia
 (2004) Budeme si zpívat 8: Sport a hry - Family
 (2005) Pavel Novák dětem  - Family
 (2006) Pop galerie - Supraphon

Kompilácie 
 2002 Hvězdy nad Bromem - FR centrum  FR 0046-2 EAN 8594046 745299 - Orchester Gustava Broma -  24. Oči ti vysuším bajkou - Pavel Novák

Knihy 
 1997 Příběhy z vody a bláta  - (podtitul: věnováno všem, který to nevzdali), Family, ISBN 80-238-1562-8,
 1997 Jak jsem zpíval klokanům - Vademecum (podtitul: aneb pivo se točí všude stejně, voda naopak)
 2000 Vyznání, Family, ISBN 80-238-6681-8, autobiografia
 2001 I smrt se bojí, ISBN 80-238-7850-6
 2003 Pohádky i nepohádky
 2003 Zpívejme si s kytarou (spevník s CD)
 2005 Byly to dny, už jsou to roky

Referencie

Zdroj

Externé odkazy 
 Oficiálna stránka - www.pavelnovak.cz
 Osobnosti.cz
 Video: Pavel Novák - Pihovatá dívka

Českí popoví speváci
Českí skladatelia modernej hudby
Autori a interpreti detskej hudby
Osobnosti z Přerova